|  |  |  |
| --- | --- | --- |
|  |  |  |
| ΕΛΛΗΝΙΚΗ ΔΗΜΟΚΡΑΤΙΑ |  |  |
| ΝΟΜΟΣ ΑΤΤΙΚΗΣ |  | Καλλιθέα, |
| **ΔΗΜΟΣ ΚΑΛΛΙΘΕΑΣ** |  | Αρ. Πρωτ.: 28120 |
| ΕΝΙΑΙΑ ΔΙΕΥΘΥΝΣΗ ΤΕΩΣ ΔΗ.Κ.Ε.Κ. |  |  |
| Αρμόδιος: Ελ. Τσάκαλου |  | **ΠΡΟΣ**  ΠΡΟΕΔΡΟ ΔΗΜΟΤΙΚΟΥ ΣΥΜΒΟΥΛΙΟΥ |
| Διεύθυνση: Φορνέζη 2 Καλλιθέα |  |
| Τηλ.: 2109590626 |  |
| Email: d.merimna@kallithea.gr |  |
|  |  |
|  |  |
| Θέμα: «Έγκριση καταβολής ποσού προς εκμισθωτή, από τον οποίο ο δήμος μίσθωσε ακίνητο ιδιοκτησίας του, για στέγαση υπηρεσιών της Ενιαίας Διεύθυνσης τέως ΔΗ.Κ.Ε.Κ., που αντιστοιχεί σε αποζημίωση χρήσης του μίσθιου για το χρονικό διάστημα από 01/01/2025 έως 30/06/2025». | | | |

Κύριε Πρόεδρε,

Έχοντας υπόψη:

* τις διατάξεις του άρθρου 65 του Ν. 3852/2010, σύμφωνα με τις οποίες:

«*Αρμοδιότητες του δημοτικού συμβουλίου.*

*1.Το δημοτικό συμβούλιο αποφασίζει για όλα τα θέματα που αφορούν το δήμο, εκτός από εκείνα που ανήκουν εκ του νόμου στην αρμοδιότητα του δημάρχου ή άλλου οργάνου του δήμου ή το ίδιο το δημοτικό συμβούλιο μεταβίβασε σε επιτροπή του.[…]*».

* Τις διατάξεις του άρθρου 22 του Ν. 3130/2003 (ΦΕΚ Α΄, 76) περί μισθώσεων ακινήτων για τη στέγαση των δημοσίων υπηρεσιών, οι διατάξεις του οποίου διέπουν κατ’ αναλογική εφαρμογή τη/τις εν λόγω μισθωτική σχέση/εις.
* Το γεγονός ότι επιτρέπεται παράταση της μισθώσεως που έχει συμφωνηθεί, είτε ρητώς, για ορισμένο χρόνο και σύμφωνα με τις προϋποθέσεις και τη διαδικασία που προβλέπει το άρθρο 22 του Ν.3130/03, είτε σιωπηρώς.
* Ως σιωπηρή (απλή) παράταση θεωρείται η χρησιμοποίηση του μισθίου από το δήμο μετά τη λήξη της μισθώσεως, υπό την προϋπόθεση ότι συντρέχουν οι όροι του άρθρου 611 Α.Κ., εφ' όσον δηλαδή ο εκμισθωτής γνωρίζει την εξακολούθηση της χρήσεως και δεν εναντιώνεται σε αυτή, οπότε κατά τη διάρκεια της παρατάσεως αυτής οφείλεται το κατά το χρόνο λήξεως της μισθώσεως καταβαλλόμενο μίσθωμα (βλ. Εφ.Αθ. 3236/1993, ΕΔικΠολυκ 1996.359, Εφ.Αθ. 6779/2000, ΕΔικΠολυκ 2002.257, Εφ.Λαρ. 534/2005, ΑρχΝ 2006. 510). (Ελ.Συν. Τμ.7 Πράξη 114/2007).
* Τη σχετική βεβαίωση της αρμόδιας Αντιδημάρχου κας Αθηνάς Εξάρχου, σύμφωνα με την οποία το μίσθιο της οδού ΠΕΙΣΙΣΤΡΑΤΟΥ 60, χρησιμοποιήθηκε ως «Α΄ ΣΧΟΛΗ ΧΟΡΟΥ & ΚΔΑΠ ΜΙΚΡΟΣ ΠΡΙΓΚΙΠΑΣ», (ΙΔΙΟΚΤΗΤΗΣ Γ.-ΚΡ.Μ.) από 01-01-2025 έως και 30-06-2025, χωρίς προβολή αντίρρησης της ιδιοκτήτριας[[1]](#footnote-1) (ΣΥΝ. Βεβαίωση χρήσης μισθωμένου ακινήτου επί της οδού Πεισιστράτου 60 Καλλιθέα αρ. πρωτ. 25532/13-05-2025).
* Το γεγονός ότι έχουν εκκινήσει διαδικασίες διαγωνισμού σύμφωνα με το Π.Δ. 270/1981 με τίτλο *«Περί καθορισμού των οργάνων, της διαδικασίας και των όρων διενέργειας δημοπρασιών δι’ εκποίησιν ή εκμίσθωσιν πραγμάτων των δήμων και κοινοτήτων» (ΦΕΚ Α΄, 77)* , οι οποίες είτε βρίσκονται σε εξέλιξη, είτε είναι άγονες.
* Το γεγονός ότι η ανάγκη στέγασης των «Α΄ ΣΧΟΛΗ ΧΟΡΟΥ» & «ΚΔΑΠ ΜΙΚΡΟΣ ΠΡΙΓΚΙΠΑΣ», εξακολουθεί να υφίσταται.
* Την υπ’ αρ. 275/2025 (ΑΔΑ:Ψ9ΞΑΩΕΚ-ΞΒ6) απόφαση της Δημοτικής Επιτροπής με την οποία αποφασίσθηκε η εξειδίκευση πίστωσης για την καταβολή ποσού προς εκμισθωτή.

Παρακαλούμε να συμπεριλάβετε το στην περίληψη αναφερόμενο θέμα, που αφορά στην έγκριση της καταβολής ποσού προς εκμισθωτή από τον οποίο ο Δήμος μίσθωσε ακίνητο ιδιοκτησίας του για στέγαση υπηρεσιών της Ενιαίας Διεύθυνσης τέως ΔΗ.Κ.Ε.Κ. (και που ο χρόνος ισχύος του συμφωνητικού έληξε) και αντιστοιχεί σε καταβολή μηνιαίων μισθωμάτων, για το χρονικό διάστημα από 01/01/2025 έως 30/06/2025, σε αναλογική εφαρμογή του άρθρου 22 ν.3130/2003.

Αναλυτικός πίνακας μισθωμένων ακινήτων με χρήση της παραπάνω διάταξης έχει ως εξής:

|  |  |  |  |  |  |  |  |
| --- | --- | --- | --- | --- | --- | --- | --- |
| **Α/Α** | **ΔΙΕΥΘΥΝΣΗ** | **ΥΠΗΡΕΣΙΑ** | **ΙΔΙΟΚΤΗΤΗΣ** | **ΔΙΑΡΚΕΙΑ** | **ΒΕΒΑΙΩΣΗ ΧΡΗΣΗΣ** | **ΑΡ.ΑΠ.Δ.ΕΠ. ΕΞΕΙΔΙΚΕΥΣΗΣ ΠΙΣΤΩΣΗΣ** | **ΔΙΑΔΙΚΑΣΙΑ ΔΙΑΓΩΝΙΣΜΟΥ ΜΙΣΘΩΣΗΣ** |
| 1. | ΠΕΙΣΙΣΤΡΑΤΟΥ 60 | ΚΔΑΠ ΜΙΚΡΟΣ ΠΡΙΓΚΙΠΑΣ & Α΄ΣΧ. ΧΟΡΟΥ | Γ.-ΚΡ. Μ. | 01-06-2025 ΈΩΣ  30-06-2025 | 25532 / 13-05-2025 | 275/2025 ΑΔΑ:Ψ9ΞΑΩΕΚ-ΞΒ6 | ΑΓΟΝΟΣ |

Η πιο πάνω δαπάνη θα βαρύνει τον Κ.Α. 15.6232.0013 «ΜΙΣΘΩΜΑΤΑ ΛΟΙΠΩΝ ΑΚΙΝΗΤΩΝ (ΠΡΩΗΝ ΔΗ.Κ.Ε.Κ.)» γραμμένη πίστωση του προϋπολογισμού, έτους 2025 του Δήμου μας.

ΣΥΝΝΗΜΕΝΑ:

1. ΑΠΟΦΑΣΗ ΔΗΜΟΤΙΚΗΣ ΕΠΙΤΡΟΠΗΣ 275/2025.
2. Βεβαίωση χρήσης μισθωμένου ακινήτου επί της οδού Πεισιστράτου 60 Καλλιθέα (αρ. πρωτ. 25532/13-05-2025).

|  |  |
| --- | --- |
| **ΕΣΩΤΕΡΙΚΗ ΔΙΑΝΟΜΗ**  - ΓΡΑΦΕΙΟ ΔΗΜΑΡΧΟΥ  - ΓΡΑΦΕΙΟ ΓΕΝΙΚΟΥ ΓΡΑΜΜΑΤΕΑ  - ΝΟΜΙΚΗ ΥΠΗΡΕΣΙΑ  - ΑΝΤΙΔΗΜΑΡΧΟ Κα ΕΞΑΡΧΟΥ  - ΔΗΜΟΤΙΚΟ ΣΥΜΒΟΥΛΙΟ  - Τ.Υ.Π.Ο.  - Δ/ΝΣΗ ΟΙΚ.ΥΠΗΡΕΣΙΩΝ  - ΕΝΙΑΙΑ Δ/ΝΣΗ ΤΕΩΣ ΔΗ.Κ.Ε.Κ. | **Η ΑΝΤΙΔΗΜΑΡΧΟΣ**  **ΑΘΗΝΑ ΕΞΑΡΧΟΥ** |

1. [↑](#footnote-ref-1)